ରାଇରଙ୍ଗପୁର ୧୯/୯ : ରାଇରଙ୍ଗପୁରରେ ଅଜଣା ପିକଅପ ଭ୍ୟାନ ଧକ୍କାରେ ଜଣେ ଯୁବକଙ୍କ ମୃତ୍ୟୁ ହୋଇଥିବା ବେଳେ ଦୁଇ ଜଣ ଗୁରୁତର ଅଛନ୍ତି । ମୃତ ଯୁବକ ହେଲେ ତିରିଂ ଥାନା ଇଚାଘୁଟୁ ଗ୍ରାମର ଅର୍ଜୁନ ମୁର୍ମୁ । ଗୁରୁତରଙ୍କୁ ବହଲଦା ଡାକ୍ତରଖାନାରେ ଭର୍ତି କରା ଯାଇଛି । ଘଟଣା ସ୍ଥଳରେ ଉତ୍ତେଜନା ପ୍ରକାଶ ପାଇଛି । କ୍ଷତି ପୂରଣ ଦାବିରେ ସ୍ଥାନୀୟ ଲୋକେ ରାଇରଙ୍ଗପୁର ଟାଟା ରାସ୍ତାକୁ ଅବରୋଧ କରିଛନ୍ତି । ଘଟଣାସ୍ଥଳରେ ପୁଲିସ ଓ ପ୍ରଶାସନିକ ଅଧିକାରୀ ଲୋକମାନଙ୍କୁ ବୁଝାସୁଝା କରୁଛନ୍ତି ।
